Eile 8 päeva eest jõudsin ma koos emaga Kiltsist tagasi Peterburi; ma olin just 7 päeva seal, sel ajal olen oma majapidamisest täieliku ülevaate saanud ja nimelt minu suureks rahuloluks on Uexküll üks soliidne, mõistlik ning väga tagasihoidlik mees, kes mõistab põllumajandust täielikult. Annaks jumal, et ta alatiseks selliseks jääda võiks. Viljasaak tuleb parem Kiltsis, nagu see ka pärast halba suve oodata oli. Meil on olnud 14 päeva järjest väga ilus ilm, mis on viljakoristamisele väga soodne. Hinnad tõusevad veel, kuid kuna mul on üks viinasaadetis, siis ei ole neil kõrgetel hindadel minu finantsidele mõju.  Meie siiajõudmisel leidsime me eest Otto, kes oli varem saabunud. Tal on olnud õnne, et temaga on väga rahul oldud ja ettepanekuid, mis ta on teinud Koseresi kubermangu kannatajate abistamiseks, on peetud nii otstarbekateks, et keiser käskis need ellu viia, teisi arutatakse Riigikassas. Kahjuks ei ole ta ooberstiks saanud, ometi tuleb see küllap peatselt.  Eile saime me sinu kirja 6. septembrist, millest ma sain teada,  et Keiser peab 7ndal teie läheduses paraadi. Jumal kaitsku teda õnnelikult neetud Poolamaal /.../. Ka meie ootame teda kannatamatult, kui ta siin ei ole, siis on, nagu oleks midagi puudu.  /.../